Sy het hom ná die vermeende aanranding bedwelm toe sy slaappille in sy sop opgelos het. Toe hy slaap het sy Zhou se geslagsdeel afgeknip en in die toilet afgespoel. Die koerant berig die man het wakker geword van die pyn. Yeung het hom herhaaldelik met ŉ hamer geslaan totdat hy gesterf het. -SAPA-AFP
Duncan en sy vrou Maja en afrigter Willy Raine is Saterdag in hegtenis geneem en die polisie het gesê die persoon wat die motor bestuur het, se bloedalkoholvlak was hoër as die wettige perk ten tyde van die inhegtenisneming, volgens ŉ berig deur die Kanadese Uitsaaikorporasie.
Duncan het aan die polisie verduidelik hulle het in die motor, wat parkeer gestaan het, geklim omdat hy koud gekry het. Die motor behoort aan ŉ toeris wat Daegwallyeong vir die Spele besoek.
Raine het ook in ŉ verklaring om verskoning gevra vir sy “spanlede, vriende en familie”, asook die eienaar van die voertuig. Hy het gesê sy optrede “kan nie verskoon word nie”.